b'\n_START_ARTICLE_\nJuha M\xc3\xa4enp\xc3\xa4\xc3\xa4\n_START_SECTION_\nPoliittinen ura\n_START_PARAGRAPH_\nM\xc3\xa4enp\xc3\xa4\xc3\xa4 valittiin kansanedustajaksi vuonna 2019. H\xc3\xa4n oli pyrkinyt teht\xc3\xa4v\xc3\xa4\xc3\xa4n kaksi kertaa aiemmin. Eduskuntavaaleissa 2015 h\xc3\xa4n sai sai 3\xc2\xa0342 \xc3\xa4\xc3\xa4nt\xc3\xa4 ja p\xc3\xa4\xc3\xa4si varasijalle._NEWLINE_Joulukuussa 2015 M\xc3\xa4enp\xc3\xa4\xc3\xa4 kiitti Facebookissa Jumalaa Niinisalon vastaanottokeskuksen tulipalosta. Marraskuussa M\xc3\xa4enp\xc3\xa4\xc3\xa4 totesi kunnanhallituksen kokouksessa Ilmajoen hallinto- ja talousjohtajalle, ett\xc3\xa4 \xe2\x80\x9dpid\xc3\xa4 turpasi kiinni, senkin r\xc3\xa4k\xc3\xa4nokka\xe2\x80\x9d. Rikosilmoitus asiasta ei johtanut syytteeseen. M\xc3\xa4enp\xc3\xa4\xc3\xa4 toimi pitk\xc3\xa4\xc3\xa4n Ilmajoen kuntapolitiikassa, mutta ei ollut ehdolla kuntavaaleissa 2017._NEWLINE_M\xc3\xa4enp\xc3\xa4\xc3\xa4 sai 2019 eduskuntavaaleissa 6910 \xc3\xa4\xc3\xa4nt\xc3\xa4._NEWLINE_M\xc3\xa4enp\xc3\xa4\xc3\xa4 on Suomen Sisun k\xc3\xa4r\xc3\xa4jien j\xc3\xa4sen.\n_START_SECTION_\nN\xc3\xa4kemykset\n_START_PARAGRAPH_\nM\xc3\xa4enp\xc3\xa4\xc3\xa4 luonnehtii itse\xc3\xa4\xc3\xa4n \xe2\x80\x9dis\xc3\xa4nmaalliseksi, kansallismieliseksi ja kristillissosiaaliseksi oikeistokonservatiiviksi\xe2\x80\x9d, joka ei ole ostettavissa rahalla._NEWLINE_M\xc3\xa4enp\xc3\xa4\xc3\xa4 piti eduskunnan t\xc3\xa4ysistunnossa kes\xc3\xa4kuussa 2019 turvapaikanhakijoita k\xc3\xa4sittelev\xc3\xa4n puheenvuoron, jossa h\xc3\xa4n vertasi turvapaikanhakijoita torjuttaviin eli haitallisiin vieraslajeihin. Poliisi aloitti elokuussa M\xc3\xa4enp\xc3\xa4\xc3\xa4n puheista esitutkinnan.\n_START_SECTION_\nYksityisel\xc3\xa4m\xc3\xa4\n_START_PARAGRAPH_\nM\xc3\xa4enp\xc3\xa4\xc3\xa4 asuu Ilmajoen Koskenkorvalla. H\xc3\xa4nell\xc3\xa4 on nelj\xc3\xa4 lasta. H\xc3\xa4n harrastaa urheilua. M\xc3\xa4enp\xc3\xa4\xc3\xa4 on koulutukseltaan koneinsin\xc3\xb6\xc3\xb6ri ja ammatillinen erityisopettaja. H\xc3\xa4n on johtanut kuljetusjoukkuetta YK-joukoissa Libanonissa. M\xc3\xa4enp\xc3\xa4\xc3\xa4 on ollut tapaturmael\xc3\xa4kkeell\xc3\xa4 vuodesta 2011 l\xc3\xa4htien.'